Paraseuneu

Paraseuneu 230pxSuasana pawon tradisional, katingal aya paraseuneu di luhureun hawu (Dok. Tropenmuseum) Ngaran séjén Para, Paréyé Perenahna Luhureun Hawu Bahan Utama Awi atawa Kai Fungsi Utama Moé suluh, ngawétkeun bungbu, wadah pakakas Status Budaya Bagian Arsitektur Pawon Sunda

Paraseuneu nyaéta para/lalangit nu dijieun leuwih handap perenahna luhureun hawu.  Maksudna sangkan kahontal mangsa nyokot suluh, dipaké paranti nunda tur ngagaringkeun suluh sangkan garing/henteu besem, nunda hasil tatanén sangkan henteu babari buruk, sangu jeung deungeuna sangkan teu ku beurit, jeung sajabana. Paraseuneu perenahna di dapur/pawon, dijieun luhureun hawu, jadi salawasna kahaneutan sarta karoris mun aya benerkeuneun atawa cokoteun.
Baheula mah nunda bako ogé sok di paraseuneu, ngarana diunun mimitina bako diasupkeun heula kana lodong, tuluy ditunda di paraseuneu. Sakalina diludang, bako téh geus cepel. Aduna kana padudan, nyerebeng heseupna angin-anginan, nya seungit nya banget.

Wangunna paraseuneu kawas paranggong, ilaharna dijieun tina awi beunang meulahan. Perenahna dijieun handapeun para imah sarta di saluhureun hawu. Pikeun nyieun paraseuneu henteu sagawayah, kudu kutukangna sakalian mangsa keur ngadegkeun imah sangkan weweg.

 Struktur 
Paraseuneu biasana dijieun tina beulahan awi anu disusun carang (dikaliarkeun) sangkan haseup bisa nembus ka luhur. Ieu pakakas ditalian ku tali awi atawa dipaku kana tihang dapur. Jangkungna diatur sangkan panasna pas sarta teu gampang kaduruk.Suryani NS, Elis. (2010). Kearifan Budaya Sunda. Bogor: Ghalia Indonesia. hlm. 115. ISBN 9789794506301.

 Dicutat tina 

Kategori:Dapur
Kategori:Parabot dapur
Kategori:Wangunan
Kategori:Imah
Kategori:Parabot